หุ้นเครื่องสำอางร่วงถ่วงหุ้นโซลปิดลบ 0.52%
หุ้นเครื่องสำอางร่วงถ่วงหุ้นโซลปิดลบ 0.52%
25 ต.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้  โดยดัชนีคอมโพสิตตลาดหุ้นเกาหลีใต้ (KOSPI) ปิดลบ 10.57 จุด -0.52% แตะที่  2,037.17 จุดโดยได้รับแรงกดดันจากหุ้นกลุ่มบริษัทผู้ผลิตเครื่องสำอาง หลังจากทางการจีนสั่งการให้บริษัททัวร์จำกัดสัมภาระที่ไปเกาหลีใต้ ขณะที่เงินวอนร่วงลงเมื่อเทียบดอลลาร์สหรัฐ
ทั้งนี้หุ้นอมอร์แปซิฟิค ซึ่งเป็นบริษัทเครื่องสำอางใหญ่ที่สุดของเกาหลีใต้ร่วง 7.12% เนื่องจากเกรงว่านโยบายดังกล่าวของจีนอาจจะกระทบยอดขาย         
ธนาคารกลางเกาหลีใต้เปิดเผยว่า ผลิตภัณฑ์มวลรวมในประเทศ (จีดีพี) ในไตรมาส 3 ของปีนี้  ขยายตัวเพียง 0.7% เนื่องจากอุตสาหกรรมการผลิตซบเซาซึ่งเป็นผลมาจากการยุติการผลิตสมาร์ทโฟนซัมซุง Galaxy Note 7 และการนัดหยุดงานของแรงงานบางส่วนในภาคการผลิตรถยนต์ระดับท้องถิ่น